
Kako će postupiti čovjek koji ode na počinak prije nego što se ustanovi da je nastupio mjesec ***[ramazan](https://pitajucene.com/search/ramaza/questions/ "Pretraži pitanja o ramazanu")***, te otuda ne donese nijet da će sutra postiti, a nakon što nastupi zora, sazna da je ramazan nastupio? Treba li napostiti taj dan?


* 
* 
* 
* 
* 
* 
* 

 
Kako da postupim kada prespavam početak ramazana i to shvatim tek ujutru kad se probudim?

Onaj kome se dogodi da ode na počinak prije nego što se ustanovi da je nastupio mjesec ***[ramazan](https://pitajucene.com/search/ramaza/questions/ "Pretraži pitanja o ramazanu")***, te ne donese nijet da će sutra postiti, a nakon zore sazna da je ramazan nastupio, taj se čovjek do sunčeva zalaska mora sustegnuti od svega što kvari ***[post](https://pitajucene.com/search/post/questions/ "Pretraži pitanja o postu")*** i, prema mišljenju većine učenjaka, mora napostiti taj dan. Koliko mi je poznato, jedino se šejhul-islam Ibn Tejmijja u ovom pitanju ne slaže s većinom učenjaka. On veli da je nijet u čvrstoj vezi sa saznanjem glede ibadeta, te da takav čovjek ima opravdanje jer nije znao da je nastupilo vrijeme ibadeta; on praktično nije ni izostavio donošenje namjere za post u toku noći. Prema mišljenju ovog islamskog autoriteta, ispravan je post onog ko se sustegne od konzumiranja hrane i pića u toku dana, pošto sazna da je nastupio ramazan, a usto taj dan ne mora napostiti. Većina učenjaka svoj stav da on ipak mora napostiti obrazlaže time da je takav čovjek dio dana postio bez nijeta. Smatram da taj dan ***[ramazana](https://pitajucene.com/search/ramaza/questions/ "Pretraži pitanja o ramazanu")*** treba napostiti iz predostrožnosti.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


